Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Κατόπιν αιτήσεων που διετύπωσαν ορισμένα κράτη μέλη, οι υπηρεσίες της Επιτροπής, σε συνεργασία με τους αρμοδίους κυβερνητικούς εμπειρογνώμονες, εξέτασαν το ενδεχόμενο ανοίγματος, αύξησης και παράτασης των αυτόνομων δασμολογικών ποσοστώσεων για ορισμένα βιομηχανικά προϊόντα.

2. Μετά την συζήτηση, που πραγματοποιήθηκε κατά τη συνεδρίαση της ομάδας "Δασμολογικών Οικονομικών Θεμάτων", διαπίστωθηκε ότι τα Κράτη Μέλη θα μπορούσαν να εγκρίνουν νέες ποσοστώσεις, αυξήσεις ή παρατάσεις των ποσοστώσεων όσον αφορά τα εξεταζόμενα στην πρόταση κανονισμού προϊόντα, χωρίς ωστόσο να διαταραχθεί η αγορά των εν λόγω προϊόντων.

Αυτό είναι το αντικείμενο της συνημμένης πρότασης κανονισμού.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το(τα) άρθρο(α) 26,

την πρόταση της Επιτροπής [1],

[1] ΕΕ C , , σελ.

Εκτιμώντας τα εξής:

(1) Οτι, με τον κανονισμό (ΕΚ) αριθ. 2505/96 [2], το Συμβούλιο προέβη στο άνοιγμα κοινοτικών δασμολογικών ποσοστώσεων για ορισμένα αγροτικά και βιομηχανικά προϊόντα. ότι κρίνεται σκόπιμο να ληφθούν τα κατάλληλα μέτρα για την κάλυψη των αναγκών εφοδιασμού της Κοινότητας όσον αφορά τα εν λόγω προϊόντα υπό τους ευνοϊκότερους κατά το δυνατόν όρους. ότι, ως εκ τούτου, είναι σκόπιμο να ανοιχθούν κοινοτικές δασμολογικές ποσοστώσεις με μειωμένο ή μηδενικό δασμό για τις αναγκαίες ποσότητες, να αυξηθούν οι ποσότητες και να παραταθεί η ισχύς ορισμένων υφιστάμενων δασμολογικών ποσοστώσεων, χωρίς να διαταραχθεί η ισορροπία των αγορών των εν λόγω προϊόντων.

[2] ΕΕ L 345 της 31.12.1996, σ. 1. Κανονισμός όπως τροποποιήθηκε από τον κανονισμό (ΕΚ) αριθ. 2255/2000 (ΕΕ L 258 της 12.10.2000, σ. 14).

(2) Οτι, δεν είναι πλέον προς το συμφέρον της Κοινότητας να διατηρηθεί κοινοτική δασμολογική ποσόστωση για ορισμένα προϊόντα που καλύπτονται από τον προαναφερόμενο κανονισμό, και ότι τα προϊόντα αυτά πρέπει, επομένως, να διαγραφούν από τον πίνακα του παραρτήματος Ι.

(3) Οτι, λόγω του μεγάλου αριθμού τροποποιήσεων με ισχύ από 1ης Ιανουαρίου 2001 και για να διασαφηνιστεί η κατάσταση για τον χρήστη, οι τροποποιήσεις αυτές πρέπει να επέλθουν με αντικατάσταση του πίνακα του παραρτήματος Ι του εν λόγω κανονισμού από τον πίνακα του παραρτήματος του παρόντος κανονισμού.

(4) Οτι, κατά συνέπεια, ο εν λόγω κανονισμός (ΕΚ) αριθ. 2505/96 πρέπει να τροποποιηθεί.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΚ) αριθ. 2505/96 τροποποιείται ως εξής:

Για την ποσοστωτική περίοδο από 1ης Ιανουαρίου έως 31 Δεκεμβρίου 2000:

- ο όγκος των ποσοστώσεων της δασμολογικής ποσόστωσης με αύξοντα αριθμό 09.2799 μεταβάλλεται σε 47.000 τόνους,

- ο όγκος της δασμολογικής ποσόστωσης με αύξοντα αριθμό 09.2939 μεταβάλλεται σε 260.000.000 μονάδες,

- ο όγκος της δασμολογικής ποσόστωσης με αύξοντα αριθμό 09.2949 μεταβάλλεται σε 16.000.000 μονάδες,

- ο όγκος των ποσοστώσεων της δασμολογικής ποσόστωσης με αύξοντα αριθμό 09.2959 μεταβάλλεται σε 80.000 τόνους,

- ο όγκος της δασμολογικής ποσόστωσης με αύξοντα αριθμό 09.2985 μεταβάλλεται σε 200.000 μονάδες.

Άρθρο 2

Ο πίνακας του παραρτήματος Ι του κανονισμού (ΕΚ) αριθ. 2505/96 αντικαθίσταται από τον πίνακα του παραρτήματος του παρόντος κανονισμού

Άρθρο 3

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Ιανουαρίου 2000 όσον αφορά το άρθρο 1 και από 1ης Ιανουαρίου 2001 όσον αφορά το άρθρο 2.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>

(α) Ο έλεγχος της χρησιμοποίησης με αυτόν τον ιδιαίτερο προορισμό πραγματοποιείται με την εφαρμογή των κοινοτικών διατάξεων που ισχύουν σχετικά.

(β) Εντούτοις, η ποσόστωση δεν καταχωρείται εφόσον η επεξεργασία πραγματοποιείται από επιχειρήσεις λιανικής πώλησης ή τροφοδοσίας γευμάτων.

(1) Ισχύει η πρόσθετη ειδική νομοθεσία.

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

Κεφ. 12 άρθρο 120 (1210 +1060)

3. ΝΟΜΙΚΗ ΒΑΣΗ

άρθρο 26 της συνθήκης

4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ

4.1 Γενικός στόχος της ενέργειας

Διασφάλιση, υπό ευνοϊκούς όρους, της κάλυψης των αναγκών της κοινοτικής μεταποιητικής βιομηχανίας.

5. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

5.1 Τρόπος υπολογισμού του συνολικού κόστους της ενέργειας (σχέση μεταξύ του κόστους ανά μονάδα και του συνολικού κόστους)

Α. Με ισχύ από το 2000:

>ΘΕΣΗ ΠIΝΑΚΑ>

Συνολική απώλεια εσόδων σε σχέση με την προηγούμενη ποσοστωτική περίοδο: + 13.060.624 EUR

Β. Με ισχύ από το 2001:

Σημείωση: Στον παρόντα πίνακα περιλαμβάνονται μόνο τα προϊόντα που έχουν δημοσιονομικές επιπτώσεις

>ΘΕΣΗ ΠIΝΑΚΑ>

Συνολική απώλεια εσόδων σε σχέση με την προηγούμενη ποσοστωτική περίοδο: + 6.185.454EUR.

6. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Οι διατάξεις όσον αφορά τη διαχείριση των δασμολογικών ποσοστώσεων προβλέπουν τα απαιτούμενα μέτρα πρόληψης και προστασίας από την απάτη και τις παρατυπίες.